2015.gada Noteikumi Nr.

Rīga (prot. Nr.            . §)

**Darbības programmas „Izaugsme un nodarbinātība” 1.2.2. specifiskā atbalsta mērķa „Veicināt inovāciju ieviešanu komersantos” 1.2.2.1. pasākuma „Atbalsts nodarbināto apmācībām” pirmās projektu iesniegumu atlases kārtas īstenošanas noteikumi**

Izdoti saskaņā ar

 Eiropas Savienības struktūrfondu un

Kohēzijas fonda 2014.-2020.gada plānošanas perioda

vadības likuma 20.panta 13.punktu

**I. Vispārīgie jautājumi**

1. Noteikumi nosaka:

* 1. kārtību, kādā īsteno darbības programmas „Izaugsme un nodarbinātība” 1.2.2. specifiskā atbalsta mērķa „Veicināt inovāciju ieviešanu komersantos” 1.2.2.1. pasākuma „Atbalsts nodarbināto apmācībām” (turpmāk – pasākums) pirmo projektu iesniegumu atlases kārtu (turpmāk – atlases kārta);
	2. pasākuma un atlases kārtas mērķi;
	3. pasākumam un atlases kārtai pieejamo finansējumu;
	4. prasības Eiropas Reģionālās attīstības fonda (turpmāk - ERAF) projekta (turpmāk – projekts) iesniedzējam (turpmāk – projekta iesniedzējs);
	5. atbalstāmo darbību, izmaksu attiecināmības nosacījumus;
	6. līguma par projekta īstenošanas vienpusēja uzteikuma nosacījumus.
1. Pasākuma mērķis ir nodrošināt komersantus ar atbilstošas kvalifikācijas darbaspēku, kas sekmētu darba ražīguma pieaugumu un jaunu vai uzlabotu produktu un tehnoloģiju izstrādi un ieviešanu ražošanā.
2. Atlases kārtas mērķis ir nodrošināt atbalstu nodarbināto prasmju pilnveidošanai, lai sekmētu tehnoloģisko inovāciju ieviešanu un darbaspēka produktivitātes paaugstināšanu.
3. Pasākuma gala labuma guvēji ir sīkie (mikro), mazie, vidējie un lielie komersanti.
4. Pasākuma ietvaros pieejamais publiskais finansējums ir ERAF finansējums 18 000 000 *euro* apmērā.
5. Atlases kārtas ietvaros pieejamais publiskais finansējums ir 9 000 000 *euro*.
6. Pasākuma sasniedzamie uzraudzības rādītāji un to sasniedzamās vērtības:
	1. līdz 2023.gada 31.decembrim, atbilstoši Darbības programmā “Izaugsme un nodarbinātība” noteiktajam, specifiskā atbalsta mērķa 1.2.2. ietvaros sasniedzamais iznākuma rādītājs ir 1 300 atbalstīto komersantu, kas saņem grantus;
	2. līdz 2023.gada 31.decembrim, atbilstoši Darbības programmā “Izaugsme un nodarbinātība” noteiktajam, specifiskā atbalsta mērķa 1.2.2. ietvaros specifiskais rezultāta rādītājs ir 40% inovatīvo komersantu īpatsvars kopējā komersantu skaitā;
	3. līdz 2018.gada 31.decembrim atlases kārtas ietvaros sasniedzamais iznākuma rādītājs ir 280 komersantu, kas saņēmuši atbalstu, un 5620 personas, kas saņēmušas nefinansiālu atbalstu;
	4. finanšu rādītājs atlases kārtas ietvaros – līdz 2018.gada 31.decembrim sertificēti izdevumi 3 736 236 *euro* apmērā.
7. Pasākuma īstenošanas veids ir atklāta projektu iesniegumu atlase.
8. Pasākuma īstenošanu nodrošina Ekonomikas ministrija kā atbildīgā iestāde (turpmāk – atbildīgā iestāde).

**II. Projekta iesniedzējam noteiktās prasības**

1. Pasākuma ietvaros projekta iesniedzējs ir biedrība, kura atbilst šādiem nosacījumiem:
	1. reģistrēta Latvijas Republikas Uzņēmumu reģistra biedrību un nodibinājumu reģistrā vismaz piecus gadus pirms projekta iesnieguma iesniegšanas sadarbības iestādē;
	2. pārstāv vienu no apstrādes rūpniecības apakšnozares, informācijas un komunikācijas tehnoloģiju nozares vai izmitināšanas un ēdināšanas pakalpojumu nozares komersantus, atbilstoši šo noteikumu 1.pielikumam;
	3. vairāk kā 50% no projekta iesniedzēja biedriem pārstāv vienu no apstrādes rūpniecības apakšnozarēm, informācijas un komunikācijas tehnoloģiju nozari vai izmitināšanas un ēdināšanas pakalpojumu nozari un kopējais biedrības Latvijā reģistrēto biedru (komersantu) apgrozījums pēdējā noslēgtā pārskata gadā pārsniedz 142,29 miljonus *euro* (ņemot vērā arī to komersantu apgrozījumu, kas nav projekta iesniedzēja biedri, bet ir biedri kādā no organizācijām, kas ir projekta iesniedzēja biedri).
2. Uz finansējumu nevar pretendēt, ja:
	1. projekta iesniedzējs atbilst Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 23.pantā noteiktiem projekta iesniedzēju izslēgšanas noteikumiem;
	2. projekta iesniedzējam ar tiesas spriedumu ir pasludināts maksātnespējas process, ar tiesas spriedumu tiek īstenots tiesiskās aizsardzības process vai ar tiesas lēmumu tiek īstenots ārpustiesas tiesiskās aizsardzības process, ir uzsākta bankrota procedūra, piemērota sanācija vai mierizlīgums vai kura saimnieciskā darbība ir izbeigta, vai tas atbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru.
3. Projekta iesniedzējs atlases kārtas ietvaros drīkst iesniegt vienu projekta iesniegumu. Viens projekta iesniegums attiecas uz vienu no apstrādes rūpniecības apakšnozarēm, informācijas un komunikācijas nozari vai izmitināšanas un ēdināšanas pakalpojumu nozari.
4. Vienam projekta iesniegumam maksimāli pieļaujamais finansējuma apmērs atlases kārtas ietvaros ir 900 000 *euro.*
5. Pasākuma ietvaros atbalsts netiek sniegts šādās nozarēs:

14.1. Eiropas Komisijas 2013.gada 18.decembra Regulas (ES) Nr.1407/2013 par Līguma par Eiropas Savienības darbību 107. un 108.panta piemērošanu *de minimis* atbalstam (Eiropas Savienības Oficiālais Vēstnesis, 2013.gada 24.decembris, Nr.L 352/1) (turpmāk – Komisijas regula Nr.1407/2013) 1.panta 1.punktā noteiktajām nozarēm;

14.2. Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (Eiropas Savienības Oficiālais Vēstnesis, 2014. gada 26. jūnijs, Nr. L 187) (turpmāk – Komisijas regula Nr. 651/2014) 1.panta 3.punktā noteiktajām nozarēm.

1. Atbalstu atlases kārtas ietvaros sākotnēji sniedz vienam projekta iesniedzējam katrā apstrādes rūpniecības apakšnozarē, vienam informācijas un komunikācijas tehnoloģiju nozarē un vienam izmitināšanas un ēdināšanas pakalpojumu nozarē, kas saņēmuši augstāko punktu skaitu pēc projektu iesniegumu izvērtēšanas.
2. Ja pēc sākotnēji atbalstīto projektu iesniedzēju apstiprināšanas ir pieejams finansējums, atbalstu sniedz nākamajam projekta iesniedzējam ar augstāko punktu skaitu katrā apstrādes rūpniecības apakšnozarē, informācijas un komunikācijas tehnoloģiju nozarē vai izmitināšanas un ēdināšanas pakalpojumu nozarē. Atlases kārtas ietvaros informācijas un komunikācijas tehnoloģiju nozarē, izmitināšanas un ēdināšanas pakalpojumu nozarē un katrā apstrādes rūpniecības apakšnozarē nevar atbalstīt vairāk kā divus projektu iesniedzējus.
3. Gadījumā, ja diviem nākamajiem 16.punktā minēto nozaru projektu iesniegumiem ir piešķirts vienāds punktu skaits, tiek salīdzināti projektu iesniegumu vērtēšanā iegūtie punkti pasākuma atlases kārtas kvalitātes kritērijā Nr.6.

**III. Atbalstāmās un neatbalstāmās darbības**

1. Finansējumu piešķir komersantu nodarbināto apmācībām jomās, kuras noteiktas šo noteikumu 2.pielikumā.
2. Apmācības komersantam var sniegt tā saistītās personas, kas atbilst Komisijas regulas Nr. 651/2014 1.pielikuma 3.panta 3.punktā noteiktajai definīcijai, ja saistītā persona ir izvēlēta atbilstoši šo noteikumu 29.punktā noteiktajam.
3. Apmācību sniedzējs ir juridiska vai fiziska persona. Apmācību sniedzēja (pasniedzēja) kvalifikācija atbilst vismaz vienai no šādām prasībām:
	1. pasniedzējam ir vismaz trīs gadu darba pieredze nozarē, kurā tiks apmācīti nodarbinātie, vai vismaz trīs gadu pieredze apmācību sniegšanas nozarē, kurā tiks apmācīti nodarbinātie;
	2. pasniedzēja izglītība apmācību nozarē nav zemāka par kvalifikāciju, ko iegūs nodarbinātie, apgūstot apmācību programmu;
	3. finansējuma saņēmējs ir pārliecinājies, ka apmācību sniedzējs var sniegt apmācības, kas nodrošina pasākuma mērķu sasniegšanu, un apmācību sniedzējs ir ar pietiekamu kapacitāti un apmācību kursa saturs ir atbilstošs komersantu apmācību vajadzībām, un finansējuma saņēmējs par to ir pārliecinājies, nodrošinot pārbaudes dokumentēšanu.
4. Finansējumu nepiešķir:
	1. apmācībām augstākās izglītības programmās;
	2. apmācībām, kas noteiktas Komisijas regulas Nr.651/2014 31.panta 2.punktā;
	3. transportlīdzekļu vadītāju kursiem A1, A, B1 un M kategorijas iegūšanai;
	4. apmācībām jomās, kas nav iekļautas noteikumu 2.pielikumā;
5. Projekta ietvaros viens nodarbinātais nedrīkst apgūt vienus un tos pašus apmācību kursus.

**IV. Attiecināmās un neattiecināmās izmaksas**

1. Pasākuma ietvaros attiecināmas ir šādas projekta īstenošanas izmaksu pozīcijas:
	1. tiešās attiecināmās izmaksas:
		1. apmācību kursu izmaksas:
			1. kopējā pasniedzēju darba samaksa par darba stundām, nepārsniedzot apmācību kursu ilgumu (tai skaitā darba devēja valsts sociālās apdrošināšanas obligātās iemaksas);
			2. pasniedzēju un nodarbināto ceļa (transporta) izdevumi.
		2. projekta vadības izmaksas, nepārsniedzot 3000 *euro* mēnesī:
			1. tiešās attiecināmās izmaksas – personāla atalgojuma izmaksas;
			2. netiešās attiecināmās izmaksas – darba vietas aprīkojuma izmaksas (pieļaujama tikai aprīkojuma noma vai nolietojums), transporta izmaksas (izmaksas par degvielu, par transportlīdzekļa nomu, par transporta pakalpojumu pirkšanu, par sabiedriskā transporta izmantošanu), telpu īres un nomas izmaksas, telpu apsaimniekošanas izmaksas (apkure, elektrība, apsaimniekošanas pakalpojumi, ūdensapgāde), kancelejas preču izmaksas, grāmatvedības izdevumi, pasta izdevumi, juridiskie pakalpojumi, interneta un telekomunikāciju izmaksas, komandējumu vai darba braucienu izmaksas, audita veikšanas izmaksas, kā arī ar datu uzkrāšanu un komersantu datu pārbaudi saistītās izmaksas (pieejas datu bāzei abonēšanas maksa uz laiku, kamēr tiek īstenots projekts) un personāla izmaksas, ja projekta vadība ir uz uzņēmuma līguma pamata.
	2. netiešās attiecināmās izmaksas:
		* 1. izmaksas par materiāliem un pakalpojumiem, kas tieši saistīti ar apmācību kursiem:
				1. apmācībām izmantojamo mācību materiālu izmaksas par drukātiem vai audiovizuāli sagatavotiem materiāliem, kuri pēc apmācību beigām paliek projektā apmācīto nodarbināto īpašumā. Šo izmaksu summai pārsniedzot 50 *euro* uz vienu nodarbināto, tā jāsaskaņo ar sadarbības iestādi, sniedzot pamatojumu par lietderību;
				2. apmācībām izmantojamo telpu un iekārtu nomas izmaksas par mācību laiku;
				3. izmaksas, kas saistītas ar nodarbināto apmācību vajadzību noteikšanu un zināšanu līmeņa testēšanu;
				4. sertifikācijas un eksaminācijas izmaksas;
				5. tulku un tulkotāju pakalpojumu izmaksas.
	3. pievienotās vērtības nodoklis, ja projekta iesniedzējs to nevar atgūt atbilstoši normatīvajiem aktiem nodokļu politikas jomā.
2. Pasākuma ietvaros ir neattiecināmas šādas izmaksu pozīcijas:
	1. izmaksas, kas šo noteikumu 23.punktā nav noteiktas kā attiecināmas vai pārsniedz izmaksu ierobežojumus;
	2. nodokļi un nodevu maksājumi, izņemot šo noteikumu 23.1.1.1. un 23.1.2.1.apakšpunktā minētajos gadījumos;
	3. projekta izmaksas, kas nav tieši saistītas ar projekta ietvaros veiktajām darbībām, nav izmērāmas, samērīgas, pamatotas ar izdevumus apliecinošiem dokumentiem un nav ievēroti saimnieciskuma, lietderības un efektivitātes principi, kā arī izmaksas, kas radušās un samaksātas pirms projekta iesnieguma par projekta īstenošanu saņemšanas sadarbības iestādē. Gadījumā, ja projekta iesniedzējs uzsāk atbalstāmās darbības pirms līguma noslēgšanas ar sadarbības iestādi, tad projekta iesniedzējs uzņemas visus riskus par uzņemtajām saistībām un izdevumu neattiecināmību.
3. Šo noteikumu 23.1.2.apakšpunktā minēto projekta vadības darbību var veikt:
	1. finansējuma saņēmēja darbinieki, atlīdzībā iekļaujot arī darba devēja valsts sociālās apdrošināšanas obligātās iemaksas;
	2. ārpakalpojuma veidā, uz uzņēmuma vai pakalpojuma līguma pamata, piesaistot projektu vadītāju, atlīdzībā iekļaujot arī darba devēja valsts sociālās apdrošināšanas obligātās iemaksas. Uzņēmuma vai pakalpojumu līgumā nenorāda atlīdzības likmi par darba stundu, bet norāda sasniedzamo rezultātu.

**V. Projekta īstenošanas un finansējuma saņemšanas nosacījumi**

1. Projektu var īstenot ne ilgāk kā līdz 2018.gada 31.decembrim no dienas, kad sadarbības iestādē ir saņemts projekta iesniegums, ja projekta iesniedzējs uzsāk atbalstāmās darbības pēc projekta iesnieguma iesniegšanas vai no dienas, kad noslēgts līgums par projekta īstenošanu.
2. Finansējuma saņēmējs, vienojoties ar atbildīgo iestādi, izveido informatīvo sistēmu un tajā uzkrāj vismaz šādus datus:
	1. komersants, kurā nodarbināts apmācītais darbinieks (nosaukums, reģistrācijas numurs, komersanta pārstāvētā nozare pēc NACE 2.red., komersanta statuss, apgrozījums, darbinieku skaits un bilances kopsumma, kā arī piemērojamā finansējuma intensitāte);
	2. darbinieka identifikators (vārds, uzvārds un personas kods);
	3. apmācībās iesaistītā darbinieka izglītības līmenis un profesijas klasifikators;
	4. informācija par saņemtajām apmācībām (nosaukums, īss apraksts, apmācību laiks un ilgums, apmācību vieta, apmācību sniedzējs un pasniedzējs, apmācību izmaksas, apmācību klasifikators, viedās specializācijas stratēģijā noteiktā joma vai nozares identificēta jauna konkurētspējas niša);
	5. apmācībās iesaistīto darbinieku novērtējums par sniegto apmācību kursu kvalitāti (apkopotā veidā).
3. Finansējuma saņēmējs nodrošina aktuālās informācijas ievietošanu savā tīmekļa vietnē par projekta īstenošanas gaitu un sniegtajām apmācībām, t.sk. šo noteikumu 27.1. un 27.4.apakšpunktā norādīto informāciju.
4. Finansējuma saņēmējs projekta īstenošanai nepieciešamo preču un pakalpojumu iegādi veic saskaņā ar normatīvajiem aktiem iepirkuma procedūras jomā.
5. Finansējuma saņēmējs vērtē šo noteikumu 23.punkta apakšpunktos minēto apmācību kursu izmaksu ekonomisko pamatotību, tajā skaitā atbilstību tirgus cenām, un kursu lietderību.
6. Situācijās, kad apmācību kursiem nav iespējams noteikt tirgus cenu (nav salīdzināmu apmācību), finansējuma saņēmējs sniedz pamatojumu, kāpēc apmācībām nav iespējams noteikt tirgus cenu (ar ko apmācības ir atšķirīgas no standarta apmācībām) un kāds ir apmācību kursu ekonomiskais pamatojums un lietderība, pamatojot konkrēto apmācību nepieciešamību komersantam, kuru nodarbinātie tiks apmācīti, nodrošinot informācijas dokumentēšanu atbilstoši līguma par projekta īstenošanu nosacījumiem.
7. Sadarbības iestāde izlases veidā pārliecinās, ka finansējuma saņēmējs ir nodrošinājis pakalpojumu cenu atbilstību tirgus cenām un nepastāv interešu konflikts starp apmācību sniedzēju un finansējuma saņēmēju vai gala labuma guvēju. Gadījumos, kad atbalsts tiek sniegts šo noteikumu 19.punktā noteiktajām apmācībām sadarbības iestāde pārliecinās par cenu atbilstību tirgus cenām.
8. Sadarbības iestādei ir tiesības vienpusēji atkāpties no līguma par projekta īstenošanu jebkurā no šādiem gadījumiem:
	1. finansējuma saņēmējs nepilda līgumu par projekta īstenošanu, tai skaitā netiek ievēroti projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt pasākuma mērķi vai atbalsta mērķa pasākuma uzraudzības rādītāju sasniegšanu;
	2. ja finansējuma saņēmējs apmācību sniegšanu nav uzsācis sešu mēnešu laikā pēc līguma par projekta īstenošanu noslēgšanas;
	3. ja finansējuma saņēmējs projekta īstenošanas laikā apzināti ir sniedzis sadarbības iestādei nepatiesu informāciju;
	4. citos gadījumos, ko nosaka līgums par projekta īstenošanu.
9. Projekta īstenošanas laikā finansējuma saņēmējs var saņemt avansa maksājumu, kas projekta īstenošanas laikā nepārsniedz 35% no projekta attiecināmajām izmaksām.
10. Finansējuma saņēmējam ir pieejams avansa maksājums, ja finansējuma saņēmējs ir atvēris kontu Valsts kasē vai darījumu kontu Latvijas Republikā reģistrētā kredītiestādē vai Eiropas Savienībā reģistrēta kredītiestāde ir izsniegusi bankas garantiju par labu sadarbības iestādei.
11. Lai saņemtu avansa maksājumu, finansējuma saņēmējs iesniedz sadarbības iestādē avansa pieprasījumu un pamatojumu plānotajam avansa apjomam.
12. Sadarbības iestāde finansējuma saņēmējam izmaksājamo finansējuma apjomu nosaka, pamatojoties uz projekta attiecināmo izmaksu tāmi un attiecināmās izmaksas pamatojošiem dokumentiem, ievērojot normatīvo aktu prasības maksājumu un darījumu apliecinošo dokumentu izstrādāšanas un noformēšanas jomā.

**VI. Ar valsts atbalsta saņemšanu saistītie nosacījumi**

1. Finansējumu šo noteikumu 23.1.1., 23.2. un 23.3.apakšpunktos minēto izmaksu segšanai sniedz saskaņā ar Komisijas regulas Nr. 651/2014 31.pantā noteikto un tas ir uzskatāms par komercdarbības atbalstu gala labuma guvējiem.
2. Finansējumu šo noteikumu 23.1.2.apakšpunktā minēto izmaksu segšanai sniedz saskaņā ar Komisijas regulu Nr.1407/2013 un normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem, un ir uzskatāms par komercdarbības atbalstu finansējuma saņēmējam.
3. Atbalsts šo noteikumu 23.1.2.apakšpunktā minēto izmaksu segšanai nav uzskatāms par komercdarbības atbalstu, ja finansējuma saņēmējs nodrošina projekta vadību, piemērojot šo noteikumu 29.punktā noteikto procedūru. Ja finansējuma saņēmējs nodrošina projekta vadību atbilstoši šo noteikumu 25.1.apakšpunktā minētajam, tad 23.1.2.apakšpunktā minēto izmaksu segšana ir uzskatāma par komercdarbības atbalstu finansējuma saņēmējam un kuru sniedz atbilstoši šo noteikumu 39.punktā minētajam.
4. Vienam *de minimis* atbalsta saņēmējam *de minimis* atbalsta apmērs kopā ar attiecīgajā fiskālajā gadā ar iepriekšējos divos fiskālajos gados piešķirto *de minimis* atbalstu nepārsniedz Komisijas regulas Nr.1407/2013 3.panta 2.punktā noteikto maksimālo *de minimis* atbalsta apmēru.
5. Atbalsts pasākuma ietvaros tiek sniegts granta veidā.
6. Pieļaujamā finansējuma intensitāte no projekta kopējām attiecināmajām izmaksām:
	1. sīkajiem (mikro), mazajiem komersantiem – 70%;
	2. vidējiem komersantiem – 60%;
	3. lielajiem komersantiem – 50%;
	4. lielajiem komersantiem, kuru pēdējā pārskata gada peļņa pēc nodokļu nomaksas ir lielāka kā 5 miljoni *euro* – 30%;
	5. finansējuma saņēmējam administratīvo izmaksu segšanai 100% apmērā, nepārsniedzot 23.1.2.apakšpunktā un 40.punktā minēto ierobežojumu.
7. Sīkie (mikro), mazie un vidējie komersanti atbilst Komisijas regulas Nr.651/2014 1.pielikumā noteiktajai uzņēmuma definīcijai.
8. Lielie komersanti atbilst Komisijas regulas Nr.651/2014 2.panta 24.punktā noteiktajam.
9. Viens vienots uzņēmums šo noteikumu izpratnē atbilst Komisijas regulas Nr.1407/2013 2.panta 2.punktā noteiktajai viena vienota uzņēmuma definīcijai.
10. Šo noteikumu ietvaros atbalsts netiek sniegts 10.punktā minētajiem projektu iesniedzējiem un 4.punktā minētajiem gala labuma guvējiem, kas pārstāv nozares, kas ietvertas šo noteikumu 14.punktā. Ja gala labuma guvēji darbojas šajā punktā minētajās nozarēs, atbalstu drīkst piešķirt tikai tad, ja tiek skaidri nodalītas atbalstāmās darbības un finanšu plūsmas, nodrošinot, ka darbības izslēgtajās nozarēs negūst labumu no piešķirtā atbalsta atlases kārtas ietvaros.
11. Atbalstu gala labuma guvējam nepiešķir:
	1. Komisijas regulas Nr.651/2014 1.panta 2.punkta c) un d)apakšpunktos minētajām darbībām;
	2. Komisijas regulas Nr.651/2014 1.panta 4.punkta a) un b)apakšpunktos noteiktajos gadījumos;
	3. Komisijas regulas Nr.651/2014 1.panta 4.punkta c)apakšpunktā minētajiem uzņēmumiem, ja tie atbilst Komisijas regulas Nr.651/2014 2.panta 18.punktā noteiktajai definīcijai;
	4. ja gala labuma guvējs nav sniedzis informāciju, atbilstoši Komisijas regulas Nr.651/2014 6.panta 2.punktā noteiktajam.
12. Ja projekta faktiski apgūtais finansējuma apjoms pēc noslēguma atskaites apstiprināšanas ir mazāks nekā sākotnēji iesniegtajā projekta iesniegumā, tad jānodrošina, ka faktiski sasniegtie rādītāji (komersantu skaits un apmācīto darbinieku skaits) nav mazāki kā sākotnēji projekta iesniegumā plānotie rādītāji, kas koriģēti atbilstoši faktiskajai apguvei. Iepriekšminētajā gadījumā projektam apstiprināto intensitāti un finansējuma apjomu samazina, pieprasot starpposma vai noslēguma maksājumu, atbilstoši faktiskajam apmācīto nodarbināto skaitam no sīkajiem (mikro), mazajiem, vidējiem un lielajiem komersantiem.
13. Finansējuma intensitāti, kas minēta šo noteikumu 43.punktā, var palielināt par 10 procentpunktiem, ja mācības tiek nodrošinātas strādājošajiem ar invaliditāti vai nelabvēlīgākā situācijā esošiem darba ņēmējiem, kuri atbilst Komisijas regulas Nr.651/2014 2.panta 3. un 4.punktā minētajām definīcijām. Saskaņā ar Komisijas regulas Nr.651/2014 31.panta 4.punktu atbalsta intensitāti var paaugstināt ne vairāk kā līdz 70%.
14. Pasākuma ietvaros atbalstu nevar apvienot ar atbalstu vienām un tām pašām attiecināmajām izmaksām.
15. Finansējuma saņēmējs un gala labuma guvējs nodrošina informācijas pieejamību 10 gadus, skaitot no atbalsta piešķiršanas dienas, atbilstoši Komisijas regulas Nr.651/2014 12.pantam un Komisijas regulas Nr.1407/2013 6.panta 4.punktā noteiktajam.
16. Sadarbības iestāde publicē savā tīmekļa vietnē informāciju atbilstoši Komisijas regulas Nr.651/2014 9.panta 1. un 4.punktam.

Ministru prezidente L.Straujuma

Ekonomikas ministres pienākumu izpildītājs,

labklājības ministrs U.Augulis

Iesniedzējs:

Ekonomikas ministres pienākumu izpildītājs,

labklājības ministrs U.Augulis

Vīza:

Valsts sekretārs R.Beinarovičs

22.10.2015 10:00

2566

Z.Kronberga van Ramesdonka

Tel.: 67013126

e-pasts: Zaiga.Kronberga.van.Ramesdonka@em.gov.lv